Prireditev poteka na zunanjem športnem parku na Logu v Hrastniku in je namenjena otrokom, mladostnikom, njihovim staršem, starim staršem in prijateljem.

Razdeljena je na dva dela, v prvem, dopoldanskem delu sodelujejo vsi učenci OŠ NHR, v drugem, popoldanskem delu pa ostali udeleženci.

Udeleženci se razvrstijo v posamezne skupine od 3 do 5 članov, s katerimi si po posameznih dejavnostih nabirajo skupne točke.

Znotraj posameznih dejavnosti potekajo na prizorišču še dodatne aktivnosti:

- predstavitev mladostniških ustvarjalnih izdelkov

- igre brez meja po postajah

- dodatne športne dejavnosti

- spremljevalne razvedrilne dejavnosti

- promocija zdravega prehranjevanja

- promocija zdravja

- promocija varovanja okolja

Cilji prireditve so:

-vzpostavitev širokega kroga stalno aktivnih v športu, s poudarkom na vključevanju tistih mladih posameznikov, ki so v športu manj dejavni

- skozi športne igre pri mladih vzpodbuditi ljubezen do športa in aktivnega preživljanja prostega čas

Prireditev je tradicionalna in jo organiziramo že sedmo leto zapored. Pričakuje se okoli 1000 udeležencev. Vsi udeleženci prejmejo za sodelovanje simbolično darilo, najboljše ekipe pa so tudi dodatno nagrajene.

Pri izvedbi prireditve sodeluje cca. 30 prostovoljcev.